Margot maak toetrede op Top-20Margot, die jonger suster van die bekende sanger Loki Rothman, betree vandeesweek die Top-20 met haar enkelsnit “Tydelike afleiding”. Margot het vroeër aan Maroela Media vertel dat sy daarna streef om ŉ internasionale klank in Afrikaans te skep. Met “Tydelike afleiding” kry jy amper die gevoel dat jy na iets van Billie Eilish luister, maar in Afrikaans! Die lied kry ook baie aftrek op stroomdienste. Juanita du Plessis en Snotkop neem ook hul posisie in op die Top-20 die week met “Ruk die dam”. Hierdie lied is op Juanita se album Dis tyd wat vroeg in 2020 bekendgestel is. Bernice West wat aan-af alreeds 10 weke die nr.1-posisie betree, bly die week op nommer een. In vandeesweek se Maroela Media Afrikaanse Top-20 is daar vyf snitte wat styg, sewe wat daal, ses snitte wat die week onveranderd bly en twee nuwe enkelsnitte wat die week hul toetrede tot die Maroela Media Afrikaanse Top-20 maak.